รองนายกรัฐมนตรี ไม่กังวลถูกอภิปรายไม่ไว้วางใจ ขณะที่ยอมรับเสนอชื่อนายไพบูลย์ นิติตะวัน เป็นกรรมาธิการ ป.ป.ช. เพราะมีความรู้ด้านกฎหมาย
รองนายกรัฐมนตรี ไม่กังวลถูกอภิปรายไม่ไว้วางใจ ขณะที่ยอมรับเสนอชื่อนายไพบูลย์ นิติตะวัน เป็นกรรมาธิการ ป.ป.ช. เพราะมีความรู้ด้านกฎหมายพลเอก ประวิตร วงษ์สุวรรณ รองนายกรัฐมนตรี กล่าวถึงการอภิปรายไม่ไว้วางใจรัฐบาลของฝ่ายค้านว่า เป็นไปตามขั้นตอนของสภา ซึ่งส่วนตัวพร้อมชี้แจงทุกประเด็น เพราะที่ผ่านมามั่นใจไม่ได้ทำอะไรผิด ส่วนจะเป็นเรื่องในอดีตหรือไม่ ยังไม่ทราบซึ่งก็แล้วแต่ฝ่ายค้านจะหยิบยกขึ้นมาอภิปรายพลเอก ประวิตร ยอมรับว่า พรรคพลังประชารัฐ จะเสนอชื่อนายไพบูลย์ นิติตะวัน ส.ส. บัญชีรายชื่อ เข้าไปทำหน้าที่กรรมาธิการป้องกันและปราบปรามการทุจริตประพฤติมิชอบ สภาผู้แทนราษฎร ในสัดส่วนของพรรคร่วมรัฐบาล แทนนายดล เหตระกูล เลขาธิการพรรคชาติพัฒนา ที่ยื่นหนังสือลาออกจาก กมธ.ป.ป.ช. ยืนยันว่า ไม่ได้ส่งนายไพบูลย์ เข้าไปปะทะกับพลตำรวจเอก เสรีพิศุทธ์ เตมียเวส ประธาน กมธ.ป.ป.ช. แต่เพราะนายไพบูลย์เป็นบุคคลที่มีความรู้ความสามารถและมีความเชี่ยวชาญทางด้านกฎหมาย ส่วนความเคลื่อนไหวของนายธนาธร จึงรุ่งเรืองกิจ หัวหน้าพรรคอนาคตใหม่ ที่หลังจากนี้จะมีการเดินหน้าเคลื่อนไหวนอกสภา ว่าไม่รู้สึกกังวลว่าจะเป็นการปลุกระดมประชาชนหรือไม่ เพราะเชื่อว่าประชาชนเข้าใจ อีกทั้งมีกฎหมายรองรับอยู่แล้ว สำหรับการชู 3 นิ้วของนายธนาธร ที่เป็นเหมือนสัญลักษณ์การต่อต้านรัฐประหาร พลเอก ประวิตร กล่าวว่า ทหารไม่ได้ทำอะไร เพราะกองทัพมีหน้าที่รักษาความสงบของประเทศและดูแลความปลอดภัยให้ประชาชน พร้อมย้ำว่า การรัฐประหารของพลเอก ประยุทธ์  จันทร์โอชา นายกรัฐมนตรี เป็นการเข้ามาเพื่อแก้ไขปัญหาบ้านเมืองและเข้ามาตามรัฐธรรมนูญ ซึ่งขณะนี้ก็ไม่มี คสช. แล้วส่วนเหตุปะทะที่เกิดขึ้นที่จังหวัดปัตตานีเมื่อวานนี้ บ่ายวันนี้ ผู้ว่าราชการจังหวัด แม่ทัพภาคที่ 4 และเจ้าหน้าที่ตำรวจ จะมีการชี้แจงเหตุการณ์ที่เกิดขึ้น โดยเห็นว่ามีคนร้ายเสียชีวิต 2 คน ซึ่งเป็นแกนนำระดับปฏิบัติการของผู้ก่อความไม่สงบ